Слайд.2.Хәерле кич хөрмәтле кардәшләрем, карендәшләрем, ырудашларым, ватандашлар, милләтләшләр .Добрый вечер уваҗаемые сельчане!

Шәнгәлче авыл җирлеге үзенең эшен 131 Федераль закон нигезендә, Россия Федерациясе һәм Татарстан Респубикасы Конституцияләре ,шул ук вакытта Россия Президенты һәм Татарстан Президенты юлламаларына һәм җирлектә яшәүче халык фикерләрен ,теләкләрен истә тотып эш алып барды.

Шәңгәлче җирлегенә 7 авыл 2 лесхоз керә, шунда гомум белем бирү мәктәбе (75 укучы), 2 балалар бакчасы (28/33 ), 3 авыл клубы, 3 китапханә , 1 амбулатория, 1 ФАП, сбербанк, почта, 2 мәчет, 2 чиркәү эшләп киләләр.Советта 10 депутат.

Артта калган 2021 елда эшләнгән эшләргә кыскача йомгак ясап үтәсе килә. Ел елга ошамый диләр. 2021 елда үзенең тәләбләрен куйды, булды үсеш, артка калу һәм төрле мәшакәтләр. Әммә ләкин безнең төп максат, эш барышы авыл җирлеген заманча үсүгә, анда яшәүче халыкның көн күрешен яхшыртуга төбәлде.

2021 нче елга бик күп максатлар куйган булсакта , теләгәнчә төрле каршылыклар булу сәбәпле, аларны тормышка ашырып бетереп булмады. Фәкат әзрәк эшләнгән эшләр, уңышлар, борчыган сораулар буенча сөйләп үтәсе килә.

Слайд.3

Үткән елда халык җыенында күтәрелгән сорауларның үтәлешенә килсәк алар болай күренә:

Балчыклы.

1. Балчыклы авылында Бакчачылык урамында юл ремонтлау. Үзәк юлга таш җәелде.
2. Балчыклы акушер пунктында врач юк.
3. Балчыклы авылында чиркәү янында юл кырыйларында ремонтлау.Эшләнде.
4. Балчыклы авылында сукбай этләр күбәйде. Гаризалар районга бирелде, килүчеләр булдмады.
5. Тизлекне тикшерү камерасын кую. Куелмады.

Шәңгәлче:

1. Сукбай этләр күбәйде.
2. Мәктәптә укытучылар җитмәү. Ике яш укытучы килде.
3. Узара салымга урам эчендә юлларны төзекләндерүне дәвам итәргә. Җыелган акчага төзекләндерелде.

Кушай:

1. Сукбай этләр артты.
2. Үзәк урамда юл төзекләндерү. Төзекләндерелде.

Сарсаз-Бли:

1. Сукбай этләр артты.
2. Ерзовка урамының юлын төзекләндерү. Эшләнмәде.

Клятле:

1. Тыкрык урамының юлын төзекләндерү. Төзекләндерелде.
2. Күп балалы гаиләләргә газ кертү. Гаризалар бирелде.

Юл төзекләндерү, елдан елга борчыган эш булып тора иде.2021 елда 2 км га якын юл төзекләндерелде. Мин үземнең халкым исеменнән, Түбән Кама прокуратура хезмәтләренә рәхмәт сүзләрен җиткезәсем килә. Аларның өлеше зур булды.

Карап торсаң эшләнгән эшләр бар, әммә ләкин без канәгат түгел. Барлык эшләрне эшләү өчен акча булуда гына түгел, дөрес, файдалы, исраф итмичә куллануда кирәк.

Слайд.4 Авыл җирлегенең бюдҗеты түбәндәгечә:

|  |  |  |  |  |
| --- | --- | --- | --- | --- |
| № п/п | Налог тѳре | Каралган | Бирелгән,җыелган | Үтәлеше % |
| 1 | Подоходный налог -10% | 125000,00 | 142207,88 | 113,77% |
| 2 | Бердәм авыл хужалыгы налог | 5000,00 | 6,30 | 0,126 |
| 3 | Миллек налогы 100% | 2244000,00 | 3106361,62 | 138,43 |
| 4 | Жир налогы -100% | 1894000,00 | 2856206,49 | 150,8% |
| 5 | Дотация | 12650676,40 | 12650676,40 | 100% |
| 6 | Арендадан керем | 28000,00 | 65061,72 | 132,36% |
| 7 | Узара салым | 229600,00 | 229975,00 | 100,16% |
| 8 | Барлык керем | 15282276,40 | 16182987,25 | 105,89% |

Биредәге мәглүмәткә карасак утәлешләр сөндерә, район буенча иң яхшыларыннан булып торабыз. Әле безнең керемнәрне арттырырга мөмкинчелекләребез бар. Рәхмәт сүзен халкыма җиткезәсем килә. Вакытында барлык төр салымнарын түләүләре өчен. Бар кайберәүләр бу эшкә салкын карыйлар, күбесе шулар арасыннан авыл җирлегенең эшенә кәнәгатсезлек белдерәләр.

Слайд.5

Чыгымнар:

* Аппарат-Совет , ИК-1031823,94/1425587,95
* Благоустройство-5253092,91
* ВУС-101845,00
* Ут сүндерүДПО-1724750,93
* Мәдәният-3076855,38
* Бухгалтерия-1426146,32
* Башка тѳрле чыгымнар-54711,25
* Юллар-2668588,81
* Барлыгы: 16763802,49

Ел дәвамендә халыктан язма рәвештә 22 мөрәҗәгат килде. Аларның арасында күбрәк урам лампочкаларын алыштыру гаризалары, сукбай этләр буенча чаралар күрү, су юклык.Үзебезнең хәлдән килгәннәрне вакытында эшләргә тырыштык. Лампалар алыштырылды, әммә ләкин яңа төр лампаларның эш вакыты чыгып килә , алырга рөхсәт бирмәү сәбәпле халыкларның гаризаларын соңлатып үтәүгә китерә. Бүгенге көндә эшләнмәгән гаризалар тора. Фәкат сукбай этләр буенча гаризалар район җитәкечелегенә җибәрелде.

Өендә, ут, газ миче эшләмәсә, туганнарын күмергә ярдәм сорап, киңәшергә, моңзарларын, эчләрен бушатырга һәрвакыт әлдә авыл җирлеге бар. Кешегә елмаю, йомшак матур сүзләр белән каршы алып озату, аларның борчыган сорауларына шифа булып китә. Җитәкченең иң зур сыйфаты халыкны нинди диндә булуына, телдә сөйләшүенә карамастан аларны ярату. Үземнең халкымны ярату миңа көч күәт бирә.

Җирлектә ике муниципаль программа эшләп килә. Берсе электр чыбыкларын яңарту, эконом лампаларга күчү, юллар төзекләндерү. Шулар нигезендә Түбән Кама электр челтәрләре тарафынна Клятле, Кушай авылларында ут чыбыклары алыштырылды. Барлык кәрендәшләрем исеменнән Ильшат Шаех улы Фардиевка рәхмәт сүзләрен җиткезәсем килә. Шул ук вакытта урам утлары яңартылдылар.

Әйтеп китәсем килә барлык норматив-хокукый актлар, яңалыклар, белешмәләр выкытында авыл җирлегенең рәсми сайтына куеп барыла. Рәсми сайтны алып баруда әзрәк эшлибез, безгә бу юнәлештә эшне көчәйтергә кирәк. Мин үземнең чыгышымда учреҗденияләрнең эшләүләрендә тукталып тормый. Аларның инстограмнарына, рәсми сайтларына кереп танышырга мөмкин.

Слайд.6

Демогрфия саннарга килсәк безнең җирлектә авыллар буенча саннар болай торалар.

Халык санына килгәндә күрәсез кимеп китте, барыгызда беләсез нәрсә белән бәйле.Әммә ләкин бездә тору урыны белгесез кешеләр белән яшәүчеләр саны күпкә артык.

Слайд 7.

Алдагы елларда 30 га якын йорт җиткезелеп барса, 2021 елда 18 йорт җиткезеп теркәлде, ә бу азмы күпме 2700 кв.м. Җиткезү бер аны теркәү вакытында төрле каршылыклар килеп чыга, менә шул вакытта авыл җирлеге ярдәмгә килә. Безнең тарафтан Рәсәй Дәүләт Думасы депутаты Морозов Олег Викторовичка юлланма язылды һәм уңай җавап алынды. Рәхмәтебезне белдерәбез. Хәзер кешеләр алдан җиткезелгән йортларын теркәгәндә ,барча булган кәгәзләрен алып авыл җирлегенә килергә тиеш. Хәзерге выкытта йорт салу бик җиңелләрдән түгел, инде Аллага тәгалә үзләре җиткезгән йортларының бәрәкәтен, куанычын бирсен, саулыкта, тигезлектә яшәүләрен теләсен. Йортлар салалар, барлык күңелләре белән авыл тормышына чумалар. Әлбәттә кайберәүләренә җиңел бирелә, ә кайсыларына авырырак. Вакыты белән су, ут, язын, көзен, кышын юллар көйсезләнеп китә. Ә бит авыл күбесенчә шулар белән шәһәрдән аерылып торада. Кешедәге зур сыйфат сабырлык кирәк.

Слайд. 8

Халыкның артуы

2021 елда күп кенә гаиләләргә сынаулар килде, яшенә картына карамастан, 40 кеше вафат булды, алар арасында короновирус белән китүчеләр күп өлешне алып тора. Бүгенге көндә халык омтылып короновирустан прививка ясата. Күпме сөйлшсәләрдә барырбер шул прививка ясатуга кайтып калабыз. Мин үзем кичердем, абыемны, авылдашларны, дусларны югалттым. Кемнең башыннан кичкэн, алар яхшы аңлыйлар. Вакытында прививка ясатыгыз. Безнең Шәнгәлче авылы табиб амбулаторисендә 1121 кеше беркетелгән, шуларның 770 ясатылган (69%), 60 яшьтән өлкәннәр саны 268 (44%). Әле безгә эшләселәр бар.Барлык рәхмәтләребезне табибларга җиткезәсе килә.

Шул ук вакытта дөньга 8 бала туды. Безне бик сөендерә, бәхетле, гыйлемле, игелекле, сабырлы балалар булсыннар. Әти-әниләрен, барчабызныда шатландырып һәм сөендереп торсыннар.

Слайд 9.

Авыл булгач аның терлекләредә була бит инде.Нинди ул авыл иртән әтәче кычкырмаса, сыеры мөгерәмәсә, аты кешнәмәсә. Ләкин болар турында киләчәктә искә алырга гына туры килер. Мал тотучы хуҗалыклар саны кимеп бара, олылар картаялар, ә яшьләрнең бик асрыйсы килми. Халыкта бозылып китте кемгәдер әтәч тавышы, кемгәдер абзар исе ошамый. Артык чисталыкка өйрәндек. Оныттык сыерларны өйгә кертеп савулары, бозаулар, сарык бәрәннәрен өйдә тоткан вакытларны. Хәзер мал тотучыларгада Алла ярдәм бирсен. Әлеге дә баягы 2021 елда эре мөгезле мал саны 2 башка артты. Хөкүмәттән төрле махсус ярдәмнәр бар, ләкин безнең җирлеккә хас түгел. Шәһәр якын , халык эш белән тәимен ителгән, 4 вахта йөри, вакытында әйбәт хезмәт хакы алалар.

Слайд.10-12

Чыгышымда үзара салым буенчада әйтеп китәсем килә. Азакы елларда бездә үзара салым программасында катнашабыз. 2021 елда 229600, 00 план булса, без аны 229975,00 сум итеп җыйдык. Мин монда актив катнашучыларга бик зур рәхмәт сүзләремне җиткерәсем килә. Бу әлбәттә: мәктәп, балалар бакчасы, мәдәният, китәпханә эшчеләренә , Кушай авылыннан Ионова Раиса апага . Быелгы елда Балчыклы һәм Кушай авыллары катнашты.

Алдагы елда Шәңгәлче, Ташлык авылларында җыелган үзара салым акчаларына быел зират коймасын тотылачак, аның материаллары алынган.Ташлык авылында салынган су үткәргечтән, 2021 елда су җибәрелде, нәтиҗәдә быел Ташлык халкы кызу җәй эсселәрендә су юклыкка интекмәделәр. Аллаһның рәхмәте яусын барчасына да. Үзләренең өлешләрен керткән кешеләргә , кылган изгелекләре үзләренә кире әйләнеп кайтсын, садака, дога булып барлык әрвахларга барып торсын.

Слайд.13-16

Авыл җирлеге үзенең эш дәверендә төрле бәйрәмнәрнәр үткәреп килә. Яңа ел, 23 февраль, 8 март, 9 май Җиңү көне, Сабан Туй, 1 нче сентябрь, шәхесләргә багышланган кичәләр, төрле ярышлар. Болар барсыда җирлектә эшләп килүче учреҗденияләр , иганәчеләр ярдәмнәре белән оештырылды. Быел аеруча Шәңгәлче авылы Сабан туй бәйрәме зурлардан үтте. Метшиннар гаиләсе тарафынна Сабан Туй урыны яңартылды. Елдагыча Сабан туйда барлык авыл хуҗалыгы алдынгылары бүләкләнде.Казан шәһәре Мэры, Илсур Рәис улы Метшинның котлау сүзләре тапшырылды.

Слайд.17-18-19-20

Әйтеп китәргә кирәк, 2021 елда да Шәнгәлче авыл җирлегендә 11 янгын очрагы булды. Шуларның берсендә бер кеше янып үлде. Безнең янгын машиналарының төп бурычы, хәбәр алу белән чыгу, шәһәрдән янгын машиналары килгәнче ялкынны читкә таралудан саклау. Безнең янгынчыларның эшләренә быел зур бәя бирделәр. Тырышлык медале белән авыл башлыгы, янгында ут сүндерүдә катнашкан өчен Кадыров Рахим Шамил улы бүләкләнделәр. Республика буенча конкурста катнашып Татарстан Республикасы ВДПО сынна мотопомпа һәм 2 комплект махсус кием бирелде.

Мин барыбызгада ихтибарлыкны арттырырга кирәк дип игълан итәм. Хөкүмәт тарафыннан бугенге көндә 62 йортка автоматик янгын хәбәрчесе куелды. Һәрбер очрашуда халыкка белешмәлек таратабыз. Көздән авыл кырыйларын сукалый башлыйбыз, язын дәвам итәбез. Анализ ясасак күбрәк мунчалар яна.Бүгенге көндә ягып торып керә торган мунча мичләре тора, ә бит беркемдә түбәгә менеп төтен юлларын карамый, ә янгын сәбәбе күбрәк шунда. Карактан кала , ә уттан калмый дигәннәр борынгы халык..Сак булыйк.

Чыгышымның азагында әйтәсем килә 2021 ел авыр ел булды, әммә ләкин безгә гыйлемлек, сабырлык, бердәмлек ярдәм итте. Рәхмәт сүзләремне үземнең халкыма депутатларга, хезмәттәшләремә, ватандашларыма, дин вәкилләренә, шәһәр хәкимияте төркеменә, УВД, прокуратура, җитәкчеләргә һәм барлык надзор вәкилләренә җиткезәсем килә.

Слайд 21-22.

* ***Еллар үтәләр- эшләрмен, ясармын, булышырмын дип йөреп гомернең үткәнен дә сизми калабыз. Яшәү дәверендә барыгызныда игелекләр эшләргә ашыгырга өндимен. Игелек беркайчанда югалмый, фәкат аны ихлас күңелдән эшләргә кирәк. Безнең игелекләребез ахирәт тормышында дога булып килеп торсын, ә калган буынга үрнәк булып калсын. Алла безне ташламасын. Исән имин яшик барчабызда.Әмин.***

*Слайд23*

**